D.A.S. Õigusabikulude Kindlustuse AS    PRESSITEADE  7. detsember 2009      Euroopa suurim õigusabikulude kindlustusselts D.A.S. alustas tegevust Lääne-Eestis, avades täna kontori Pärnus.    D.A.S. Õigusabikulude Kindlustuse ASi juhatuse liikme Maiko Kalveti sõnul on  ettevõttel nüüd esindused kõigis Eesti regioonides  lisaks Pärnule ja Tallinnale ka Rakveres ja Tartus. Majanduskriis on hüppeliselt suurendanud huvi õigusabikindlustuse vastu, tänu sellele on D.A.S. Finantsinspektsiooni andmetel olnud sel aastal kõige kiiremini kasvanud Eesti kindlustusselts, ütles Kalvet. Tänavu 9 kuuga 341% suurenenud kindlustusmaksete hulk lubab jätkata uute töötajate värbamist ning jõuda 2010. aasta lõpuks selleni, et meil on müügiesindajad igas maakonnas. Sel suvel alustas D.A.S.-i  õigusabikulude kindlustuse vahendamist ka Eesti üks juhtivaid kahjukindlustusseltse ERGO.    D.A.S. avas Lääne-Eesti esinduse Pärnus aadressil Uus tänav 1, kus on võimalik saada nii kindlustusalast nõustamist kui ka lisainfot õigusabikulude kindlustuse kohta. Hetkel töötab esinduses müügijuht ja kaks müügikonsultanti. Kindlustusseltsi müügijuhina Lääne-Eestis alustas tööd Tõnis Kusmin (24), kes on töötanud müügiesindajana Southwestern Company´s USAs, müügiarendusjuhina Kuldkohv OÜs ja Telema ASis  ning viimati müügijuhina SkyLan OÜs. 2007. aastal sai ta Müügiguru võistlusel II koha ning eriauhinna kui kõige suurema potentsiaaliga müügijuht.    1928. aastal asutatud D.A.S. on Euroopa suurim õigusabi kindlustaja, mis tegutseb 16 Euroopa riigis. Eestis 2006. aasta novembrist tegevust alustanud D.A.S. Õigusabikulude Kindlustuse AS pakub erinevate õigusabikulude kindlustamist, juriidilist nõustamist ja õiguslike huvide kaitsmist nii era- kui äriklientidele Eestis ja välismaal. D.A.S. hüvitab  klientidele advokaatide, tunnistajate ja ekspertide tasud, riigilõivud, kohtuotsuse järgi väljamõistetud vastaspoole kohtukulu, reisikulu välismaistes kohtutes toimuvatele istungitele ja täitekulu ning tasub vajadusel kliendi eest ka kautsjoni. Eestis algavad õigusabikulude kindlustuse hinnad alates 42 kroonist kuus. D.A.S. kindlustusportfell Eestis kasvas tänavu 9 kuuga 250% ligi 3 miljoni kroonini, mis on vastupidine teiste kindlustusliikide mahtude vähenemisele sel aastal.    Õigusabikulude  kindlustusele spetsialiseerunud kindlustusgrupp D.A.S. kuulub ERGO Kindlustusgruppi, mis on Saksamaal üks suuremaid ning kuhu kuuluvad näiteks ka Eestis tegutsevad ERGO Kindlustuse AS, ERGO Elukindlustuse AS ja ERGO Funds AS. Kindlustusgrupi ERGO põhiaktsionär on maailma suurim edasikindlustuskontsern Munich Re. D.A.S. grupil on Euroopas enam kui 10 miljonit klienti, keda ettevõte aitab aastas keskmiselt 800 000 kahjujuhtumi lahendamisel.    Lisainfo:    Maiko Kalvet    D.A.S.  Õigusabikulude Kindlustuse ASi juhatuse liige    Mobiiltelefon 502 7553  Telefon 679 9450    E-post maiko.kalvet@das.ee    www.das.ee    Tõnis Kusmin    D.A.S. Õigusabikulude Kindlustuse ASi Lääne-Eesti müügijuht    Mobiiltelefon 555 17 484    Telefon 442 2208  E-post tonis.kusmin@das.ee    www.das.ee